Speciális beállítások Jabber és Google Talk fiókokhoz.
Shaun McCance
shaunm@gnome.org

Creative Commons Share Alike 3.0

Kelemen Gábor
kelemeng at gnome dot hu 2010, 2011, 2012, 2013

# Jabber fiókok részletei

A legtöbb Jabber fiók csak bejelentkezési azonosítót és jelszót igényel a csatlakozáshoz. Egyes fiókokhoz, vagy bizonyos hálózattípusokon további információk megadására lehet szükség a Speciális szakaszban. Általában nincs szükség a lentebbi speciális beállítások használatára. Fiók hozzáadásával kapcsolatban lásd az oldalt.

A Google Talk a Jabber fiókok egy fajtája. Ezek az utasítások Google Talk fiókokra is érvényesek.

# Titkosítás szükséges (TLS/SSL)

# SSL-tanúsítványhibák figyelmen kívül hagyása

Amikor csak lehetséges, az Empathy és a Jabber kiszolgáló közötti kommunikáció titkosított. Ha a titkosított kommunikáció nem lehetséges, az üzenetek titkosítatlanul kerülhetnek elküldésre. Válassza ki a Titkosítás szükséges négyzetet a Jabber kiszolgálóval való kommunikáció megtiltásához az Empathynak, ha a titkosítás nem lehetséges.

Egyes Jabber kiszolgálók az adatokat érvénytelen, vagy ismeretlen hitelesítésszolgáltatóktól származó tanúsítványokkal titkosíthatják. Ha megbízik a kiszolgálóban, amelyhez csatlakozik, akkor kiválaszthatja az SSL-tanúsítványhibák figyelmen kívül hagyása négyzetet az érvénytelen tanúsítvánnyal történő titkosított kommunikáció engedélyezéséhez.

# Erőforrás

# Prioritás

Ha több alkalmazással (például más számítógépekről) kapcsolódik egyidejűleg fiókjához, akkor beállíthat egy erőforrást ezek egyedi azonosításához. Alapértelmezésben az Empathy erőforrásként a Telepathy értéket használja.

Beállíthatja a prioritást annak megadásához, hogy melyik alkalmazás kapja partnereitől a bejövő üzeneteket. Az új üzenetek a legmagasabb prioritású alkalmazásnak kerülnek elküldésre.

# Kiszolgáló beállításainak felülbírálása

Az Empathy az alapértelmezett beállításokat használja a Jabber kiszolgálóhoz való kapcsolódáshoz a bejelentkezési azonosítója alapján. Egyes Jabber kiszolgálókhoz saját kezűleg kell egyéni kiszolgálóbeállításokat megadnia. Ezeket a beállításokat a Jabber szolgáltatója biztosítja.